**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2018.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2018. december 12.-án 17 óra 30 perckor megtartott közmeghallgatásáról.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Süle István

 Szórád Zoltán

 képviselők

**Távol van**: Tima Zoltán Ferenc

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán Ferenc képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4igen szavazattal, tartózkodás és ellenszavazat nélkül a következő határozatot hozta:

**59/2018.(XII.12.) önkormányzati határozat**

Nagyacsád Község Önkormányzatának képviselő-testülete 2018. december 12 -i közmeghallgatásának napirendjét az alábbiak szerint határozza meg:

1.,Tájékoztató a 2018. évben történt eseményekről, valamint a 2019. évre tervezett programokról

Előadó: Szalóky Nándor polgármester

2., Beszámoló a község környezeti állapotáról

Előadó: Szalóky Nándor Polgármester

3.,A lakosság részéről felmerült kérdések megválaszolása

Előadó: Szalóky Nándor Polgármester

**Napirendek tárgyalása:**

**1.) Tájékoztató a 2018. évben történt eseményekről, valamint a 2019. évre tervezett programokról**

**Előadó: Szalóky Nándor polgármester**

Szalóky Nándor polgármester felsorolja időrendi sorrendben a 2018-ban megvalósult rendezvényeket. Elmondja, hogy megtartották a gyereknapot, falunapot, szeretlek Nagyacsád napot, idősek napját, minden évben házhoz megy a Mikulás, és lesz még a karácsonyi ünnepség.

Megvalósult beruházások is voltak a 2018-as évben, úgy mint a Zrínyi és Petőfi utca aszfaltozása, 2 játszótéri eszköz került kiépítésre, az óvodára elnyert TOP pályázat sikeresen lezárult, befejeződött. Az idei évben az EFOP pályázat, - melynek gesztora Kemeneshőgyész- elindult. A jövő évben ezzel kapcsolatban több rendezvényt is meg kell valósítani.

A temetőhöz tujasort szeretne telepíteni jövőre, valamint a focipályára új labdafogó hálót szeretne telepíteni. Az idei évben még két utcára került benyújtásra pályázat, ami sajnos nem nyert, jövőre ismét meg szeretné próbálni, hogy a Rákóczi és a Kert utca is aszfaltozásra kerülhessen.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**60/2018.(XII.12.) önkormányzati határozat**

Nagyacsád Község Önkormányzat Képviselő-testülete úgy döntött, hogy a 2018. évben történt eseményekről, valamint a 2019. évre tervezett programokról szóló beszámolót elfogadja.

Felelős: polgármester

Határidő:azonnal

**3.) Beszámoló a község környezeti állapotáról**

**Előadó: Szalóky Nándor Polgármester**

Szalóky Nándor polgármester ismerteti a község környezeti állapotáról szóló beszámolót. A beszámoló a jegyzőkönyv 1. számú mellékletét képezi.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**61/2018.(XII.12.) önkormányzati határozat**

Nagyacsád Község Önkormányzat Képviselő-testülete úgy döntött, hogy község környezeti állapotáról szóló beszámolót elfogadja.

Felelős: polgármester

Határidő:azonnal

**4.)A lakosság részéről felmerült kérdések megválaszolása**

**Előadó: Szalóky Nándor Polgármester**

Szalóky Nándor polgármester elmondja, hogy érdeklődő hiányában kérdés sem merül fel. Megkérdezi a Képviselő-testületet, hogy van-e kérdésük, hozzászólásuk?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. december 12-i lakossági fórumot 17 óra 55 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**